《代马世用侍御送太学生叶蕃依亲归泉州》
明代·黄仲昭

客边每共叹飘蓬，鹏路怜君尚未通。万里故山今日去，一尊芳未几时同。

寻幽北固过梁寺，吊古西湖谒宋宫。归报严翁应慰喜，日光已照覆盆中。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。